السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله. الله اكبر كبيرا والحمد لله كثيرا. وسبحان الله بكرة واصيلا. الله
اكبر الله اكبر الله اكبر لا اله الا الله. الله اكبر الله اكبر ولله الحمد. روي ان واحد من الصحابة راح للنبي عليه الصلاة والسلام معه اخوه بيقول له يا رسول الله هذا اخي جاء يبايعك على الاسلام وعلى الهجرة. فقال له رسول الله صلى الله عليه وسلم. اما الاسلام فنقبله. واما الهجرة
فقد مضت. ومضى اهلها بما فيها. خلاص فرصة وراحت. خايف يا جماعة. خايف لو حد مننا نزل تحت التراب. يقول رب ارجعون يلاقي الرد واما العمر فقد مضى. ومضى اهله بما فيه. فيه حاجات يا جماعة ما فيش فيها تهاون. ما ينفعش نتهاون فيها. ابو مسلم الخولاني لما كانت
رجليه بتوجعه في قيام الليل ما كانش بيحطها في ماية بملح كان بيجلدها. ليه؟ ما فيش هنا تهاون. ما ينفعش. رب ارجعون. اللي بيموت وما جوش بنته ما بيقولش رب ارجعون لعلي اجوزها. رب ارجعون لعلي اخد ماجستير ودكتوراه. رب ارجعون لعل ابني بيت. رب ارجعون لعل اعمل رصيد. لأ لعلي اعمل صالحا
دي الحاجة اللي الانسان بيندم عليها. وازا النفوس زوجت. لو نفسك زوجت يوم القيامة. هتبقى مع النبيين ولا الصديقين ولا الشهداء ولا الصالحين ولا القوامين ولا ابرار ولا مع مين ؟ هتبقى مع مين ؟ كنت اما اقف واقف مع واحد صاحبي اخر الليل قبيل الفجر. وفجأة النور قطع من المنطقة فبقت المنطقة ظلام دامس
ده مسال سبحان الله. اهو يوم القيامة هيقوم كده. اهو بالمنزر ده يوم القيامة فجأة يبقى اللسان ما هوش شايف لا يمين ولا شماله. يا جماعة فيه حاجات ما فيش فيها تهاون. يعني ايه؟ يعني
عايز اقول ايه ؟ عايز اقول يا جماعة ان الحياة فرص ما ينفعش نضيع ولا فرصة. ما ينفعش لازم نكسب كل الفرص في حياتنا. واعزم فرصة في حياة المؤمن هي الحج. لازم
كلنا نحج السنة دي ان شاء الله. لازم حجة الف ربعمية تسعة وعشرين هجرية نلاقيها في ميزاننا يوم القيامة ان شاء الله. نلاقيها في صحيفتنا يوم ما نقابل ربنا ان شاء الله. لازم كلنا نحب
السنة دي طب ازاي؟ نحج ازاي؟ ده خلاص ده يوم التروية بكرة. نحج ازاي؟ حج بقلبك. حج بقلبك. نحج بقلوبنا السنة دي يا جماعة ان شاء الله هو ده الشعار بتاع الليلة. ايحسب وفد عرفات ان يستأثروا بتنزل الله دوننا؟ ايحسب وفد عرفات ان يستأسروا بالعتق من النار دون انا! اي احسب
عرفات ان يستأثروا بالمغفرة دوننا. والله لنزاحمنهم على الطريق الى الله. حتى يعلموا انهم قد خلفوا وراءهم رجالا. ده ارسل لنا رسالة رسالة للي مسافر يحج واللي سافر يحج. بقول له حج بقلبك. حج بقلبك هناك. انت بتصلي خمس صلوات في اليوم. يبقى انت محتاج خمس صلوات يوميا عشان قلبك يتشحن في اليوم. بتصوم
شهر في السنة يبقى انت محتاج شهر صيام في السنة عشان قلبك يتشحن طول السنة. بتحج مرة في العمر. يبقى انت حجتك دي شحنة العمر كله. لازم تحس بقلبك في كل مكان بتروحه هناك. بقول درس الليلة رسالة للي ما حجش. بقول له انا انا النهاردة لازم تشتاق للحج. لازم تستعد بقلبك في اي لحظة
يتفتح ولازم تحج بقلبك هنا بقى ان شاء الله. كل اللي هم بيعملوه هناك هنعمله هنا يا جماعة. بازن الله سبحانه وتعالى. يا جماعة ايه؟ يا ترى ايه اللي كان في
امرأة فرعون عشان تتعزب العزاب الرهيب ده وهي صابرة يقينا. كان في قلبها حاجة شد من العزاب. يقينا كان في قلب بلال حاجة شد من الكوي بالنار. يقينا كان في قلب عروة ابن الزبير حاجة شد من الم قطع الرجل وهم بيقطعوا له رجله من غير ما يشرب خمر. يقينا كان في قلب عباد ابن بشر حاجة اشد من ضرب السهام. والمشرك
بيضربه بالسهام عشان يقتله وهو بيصلي بالقرآن. يقينا كان في قلب عثمان حاجة اشد من الم تورم الرجلين. وهو بيصلي بالقرآن كله في وش الكعبة. عايزين الحاجات دي تيجي في قلوبنا يا جماعة. عايزين قلوبنا تعيش مع ربنا بقى. ان شاء الله نبدأ الحج الليلة ان شاء الله. نبدأ الحج بقلوبنا لغاية ما ربنا يفرجها علينا ونحج بكل زرة في اجسامنا
وارواحنا. اول حاجة لبيك اللهم لبيك اول حاجة واحنا بنقول له لبيك يا رب يعني ايه لبيك؟ لبيك يعني ايه امة محمد؟ يعني جاي لك يا رب. جاي لك سايب الدنيا وجاي لك سايب حياتي وجاي لك. سايب
ادي وظيفتي ودنيتي وجاي لك. الله! جاي منين! جاي من بلد بيني وبينها! بيني وبين بيتي الحرام! خمسميت الف كيلو متر الفين كيلو متر! هو كل واحد بينادي لك يقول لك تعال بتسيب دنيتك وتمشي الف كيلو متر وتروح له لأ ده ربنا بس
لبيك يا رب في كل امر من اوامرك في حياتي. لبيك يا رب في كل معصية سبها من المعاصي اللي انت ناهتني عنها. لبيك دي معاهدة بيني وبينك يا رب ان انا هستقيم على طريق
طول حياتي. سيدنا محمد شاف سيدنا موسى وهو بيلبي ناحية الكعبة وله جؤار. بالتلبية بيجأر الى الله سلبية بيجهر وهو بيقول لبيك اللهم لبيك. انتم تعرفوا يا جماعة ان كل حاجة بتلب في الدنيا الوقتي مع الحجاج. تعرفوا ان كل ورقة شجر في اي مكان
والارض على طريق واحد راح يحج بيت الله الحرام بتلبي. تعرفوا ان كل سمكة في بحر ومحيطه دلوقتي بتلبي. في كل طريق بيمر منه حد ويلبي. تعرفوا ان الدنيا كلها
دلوقتي بتنمي مع الحجاج رسول الله كان بيلبي الكام مرة اما بيوصل للكعبة ربعمية وخمسين كيلو من المدينة لمكة. كان النبي عليه الصلاة والسلام ما بياخدهاش في اتوبيس زينا. كان على الدب عليه
والسلام. لو لبيك اللهم لبيك. لبيك لا شريك لك لبيك. ان الحمد والنعمة لك والملك. لا شريك لك. الاربع كلمات خدوا اربعة متر. يعني كل اربعة متر النبي بيقولهم مرة يعني بيقولهم اما يوصل ميت الف مرة بيقول لربنا جايلك يا رب ميت الف مرة قبل ما يدخل
على باب الملك سبحانه وتعالى. انما احنا لبيك يا دنيا. لبيك يا شهادات. لبيك يا فلوس. لبيك يا شهوات. لبيك يعني جاي لك. جاي لك دي يعني انت نادت وانا جاي لك. كل واحد مننا صدر له نداء من الملك. الملك ناداك وناداك وناداني. ونادانا كلنا. يا قلبك هنلبي نداء الملك امتى
تلبي النداء امتى يا جماعة؟ بعد كده لبس الاحرام لما بنلبس لبس الاحرام لبس الاحرام اللي زي الكفن الابيض اللي كله المنزر الطهارة والنقاء. لبس الاحرام ده ايه ده مراسم الدخول على الملك. كل ملك بنلبس له احسن لبس واحنا داخلين عليه. انما الله بنلبس له اللبس ده. اللبس اللي هنقابله به لما هنموت
بنلبس له اللبس ده ونفضل تلتميت ربعميت كيلو نقول له جاي لك يا ملك. وده مراسم الدخول على الملك سبحانه وتعالى. ونفضل طول الطريق. ممنوع انك تحلق حاضر يا رب. ممنوع انك تاخد من كده. حاضر يا رب. ممنوع انك تتعطري. حاضر يا رب. ممنوع. الله! ده ممنوع حاضر. ده مش ممنوع حاضر. انت لابس لبس الكفن
وبتقول حاضر زي الميت بين ايدين اللي بيغسله بالزبط انت بقيت بين ايدين ربنا زي الميت. ربنا بيحركك كيف شاء. يعني حج بقلبك. حج بقلبك. ازاي ؟ احرم بقلبك. خليك زي الميت بين ايدين
وغسل وانت من ايدين الملك ولله المسل الاعلى. لبي ربنا في كل امر في حياتك. لبي لربنا في كل امر في حياتك. خلي معاهدة بينك وبين ربنا لبيك اللهم لبيك شعار في كل امر من اوامر ربنا. يبقى احنا كده زيهم هناك يا جماعة. بنلبي وبنحرم بقلوبنا
بعد كده اول ما بندخل على الحرام بقى اول حاجة بنعملها الايه ؟ الحجر الاسود. نستلمه على طول. اشمعنى الحاجة الاسود هو البداية يا رب؟ ليه المناسك دي بدايتها الحجر الاسود؟ الحجر الاسود ده من
جنة ربنا بيفكرك كل المجهود اللي انت عملته ده. والسفر اللي سافرت والفلوس اللي دفعتها. والمناسك اللي هتأديها والمجهود اللي هتبزله عشان ايه؟ عشان افتكر الهدف عشان قلبك يشتعل. افتكر الهدف عشان جوارحك ما تبطلش. افتكر الجنة. كل حاجة بكل ما تقرب لها تبدأ تزهد فيها
الا الجنة. كل ما تقرب شوقك له هيزيد اكتر. لو عملوا قرية سياحية فخمة من افخم قرى سياحية في العالم. وعملوا معرض لها تسويق يجيبوا صور من القرية. الناس شف هتقول اه نفسنا ناخد فيها. لو اتعمل معرض تسويق للجنة. جابوا صور من الجنة واتعرضت في الدنيا. اتفرجنا عليها. قلبنا هيتخلع والله
والله ما هنعرف ناكل ولا ننام ولا نعيش. ولا نشرب ولا نعمل اي حاجة من الشوق لها. يا جماعة ده انا كنت مرة في الحرم وانا باحج بفضل الله. لقيت عطر في وش الحرم
الكيلو بخمستاشر الف ريال يعني حوالي اتنين وعشرين الف جنيه. قلت يا رب يا رب ده عرق اهل الجنة ريحته مسك. امال مسك آآ اومال مسك الجنة؟ اومال عطور ريحتها ايه ؟ لما عطر في الدنيا بخمستاشر الف جنيه ريحته كده اومال عطور الجنة! ريحتها ايه! ولما بتستلم الحجر الاسود بتلاقيه اسود اسود ليه! ده كان لونه الوان
حجرة الجنة. ليه اسود من زنوبك؟ من زنوبك من زنوبي. تقف قدامه كده وتقول ده بزنوب اسود. الزنوب هتسود كل حاجة في حياتنا لو ما تبناش. الزنوب اوعى تسود كل شيء كل شيء. كانت فيه فتاة مدمنة للغناء والمعازف. ما كانتش تعرف تنام غير والام بي سري في ودانها وقاعدة تسمع اغاني وهي وهي بتنام
امها كانت قوامة تقول لها يا بنتي قومي صلي تسيبها منها. مر امها بتقول لها قومي صلي يا بنتي سابتها منها وقامت رايحة نايمة على السرير ومشغلة الام بي سري وقاعدة تسمع الاغاني اللي بتحبها
بنبص لقت البلكونة مفتوحة قالت تقوم تقفلها. قايمة تقفلها لقت حاجة طايرة حشرة طايرة من البلكونة داخلة عارفة هدفها. عارفة هي رايحة فين؟ قامت داخلة على ودنها. حست بالم رهيب في ودنها نزلوا بها على مستشفى الطوارئ. الحشرة لما بتدخل ودن الانسان بتعمل طنين جوة بتحاول تخرج بما الانسان
بيبقى الالم بتاعها فزيع يعني الاستثارة بتاعة الانسان بتبقى رهيبة. راحة المستشفى ما فيش حد يعمل لها حاجة ساعتها سابوها للصبح الصبح جم يطلعوا الحشرة لقوا الحشرة ما بتطلعش قاعدة تتقطع يطلعوا رجل يطلعوا بطن يطلعوا صدر لغاية ما في الاخر لقوا ان انياب الحشرة او رجليها القدامانية غرست
فيه طبلة ودن هزه الفتاة مش عارفين يطلعوها. قالوا طب خمس تيام يمكن تتحلل ما تحللتش. طب خمس تيام تانيين يمكن تتحلل ما تحللتش. بدأ سمعها يضعف وفرج ربنا ييجي بعد ما سمعها خلاص. كان هيفقد في الودن دي كانت هتضطر تعمل عملية جراحية عشان تطلع الحاجات داهي. انا باحس ان دي رسالة تحزير لها من ربنا. هي فاقت
الموقف ده كأن ربنا بيقول لها العضو اللي انت بتعصيني به. انا ممكن انزل عقوبتي عليه. رسالة تحزير من الله. يا جماعة المعاصي هتسود كل حاجة في حياتنا. زي ما الحجر الاسود اسود
بمعاصينا. ربنا بيقول لك شف الزنوب بتعمل ايه وانت بتستلم الحجر الاسود ده البداية. طب لو انت بعيد عنه مش عارف تستلمه وتلمسه بتشاور له من بعيد. يعني ايه بتشاور له؟ اصله من عند ربنا. كانك بتقول مناي اوصل لك يا رب
يوصل لك يا رب. مشتاق ان انا اوصل بس مش قادر غير ان انا استلم من بعيد يا رب. وبعد كده الكعبة يا جماعة. الكعبة الكعبة اللي فوقها بسبع سماوات البيت
حواليه سبعين الف ملك بيطوفوا في السماء السبعة. وفوقوا عرش الرحمن. حواليه ملايكة الملأ الاعلى بيطوفوا حواليه بكل شوق الى الله. الكعبة يا جماعة لما رحت احج لقيت الطيور اللي حوالين الكعبة فوقيها. على طول صفى اجنحتها. ما بترفرفش
قلما بلاقيها بترفرف. يا رب ده انت قلت في القرآن والطير صافات. كل قد علم صلاته وتسبيحه. طيور الحرم ما بتبطلش صلاة. ما بتبطلش لله سبحانه وتعالى. صفا كان نفسي في كاميرا فيديو اصورها بها والله. لما كنت باحج صفا لله سبحانه وتعالى. يا جماعة المنزر الوحيد على
الارض اللي بتشوف فيه منزر السماوات السبع ما من موضع اربع اصابع الا وملك ساجد لله او عابد لله. الموضع الوحيد اللي هتشوف المنزر ده على الارض ما من موضع اربع اصابع الا وبني ادم ساجد بيقرا قرآن بيطوف بيبكي بيسعى المنزر السماء العظيم المهول ده
مش هتشوفه غير في المكان ده. لما تدخل للحرم كده وتقف وتبص ياه! هنا النبي كان قاعد عليه الصلاة والسلام متوسد. وخباب دخل عليه ضهره متقطع يا رسول الله وهنا خبيب التاخد وودوه التنعيم وقطعوا جسمه. وهنا زنيرة كانوا بيكوها بالنار لغاية ما نزرها اتعمى. وهنا ام شريك
كانوا بيعطشوها من التعذيب. وهنا ابن مسعود اتلموا عليه وكانوا هيقتلوه لما جهر بسورة الرحمن. وهنا ابو زر كان هيموتوه. كل ده اتلغى. كل الواقع ده انتهى. الواقع ده بقى بتاعنا احنا كلنا. ما عدش فيه مشرك واحد في ارض الجزيرة. ما عدش فيه مشرك واحد في مكة. ما عدش فيه مشرك ولا كافر واحد. الواقع ده كله بقى بتاعنا
ازاي؟ ازاي النصر الكاسح بتاع الاسلام ده اتعمل؟ لان ربنا قيد الرسول عليه الصلاة والسلام دعا لربنا اربعة وعشرين ساعة. الرسول طلع على رؤوس الجبال يهتف بالدعوة الى الله ويلم مكة. الرسول نزل الاسواق يدعو الى الله. الرسول كان بيخبط على البيوت عشان يدعو الناس الى الله. الرسول كان بيوقف الناس في الشارع ويكلمهم عن الله
الرسول عليه الصلاة والسلام كان بيسافر عشرات الكيلو مترات زي الطائف. وزي الاسواق عشان يدعو الى الله. اللي كان بيكرهه كان بيدعوه. اللي حاول يقتله كان بيدعوه. اللي اذاه كان
ادعوه حتى وهو بيموت عليه الصلاة والسلام كان بيدعو الى الله. وبيقول الصراط الصراط وما ملكت ايمانكم. طلع الصحابة رضوان الله عليهم ما بيبطلوش دعوة. ما هو شافوا النبي دي حياته. ما بيبطلوش مصعب طلع يدعو للمدينة. معاز وخالد طلعوا يدعو في اليمن. الطفيل ابن عمرو الدوسي طلع يدعو دوس. ابو
طلع يابه اغفار. السيدة خديجة طلعت تدعو النساء. كانوا يا جماعة قلبوا الواقع يا جماعة. غيروا الواقع. انما الوقتي الفساد اللي في الارض ده. مين اللي شغال في الدعوة مين ؟ عايزين الحرم الجامعي يتغير زي الحرم المكي. يتقلب لمكان لا يعصى الله فيه على الاطلاق. لازم نشتغل في الدعوة يا شباب. انما الوقت ليلة الوقفة
اللي الشباب كلهم مستنيينها. اللي ما بيشربش مخدرات بيشرب ليلتها مخدرات. اللي ما بيشربش خمر بيشرب نيتها خمر. اللي ما بيقعش في الكبائر بيقع ليلتها في الفواحش. ليلة العيد اللي هي ليلة افضل يوم عند الله في الدنيا. الشباب بيعصوا ربنا فيه معاصي رهيبة. واحنا دورنا ايه؟ وبنعمل ايه؟ وبنسوقهم ازاي يا جماعة؟ بعد كده بندخل
الكعبة الكعبة وبعد كده يا اخواني الحرم بقى. الحرم اللي الصلاة فيه ميت الف صلاة. يا رب ده ليلة القدر الصلاة فيه بتضاعف تلاتين الف صلاة. ليلة القدر لو حسبتوها
توصل لتلاتين الف صلاة. يعني الحرم ليلة قدر مستمرة لا تتوقف. العبادة فيه بميت الف عبادة بل افضل من ليلة القدر كمان. لما جا لي الحج فكان قدامي يومين ممكن يجي لي تزكرة مجانية. قلت يا رب انا يومين هاستخسر فيهم كزا الف جنيه في التزكرة هم قدامي بفضل الله الفلوس. هاستخسر. اليومين دول بعشر صلوات
في ميت الف بمليون صلاة اجيبهم منين دول ؟ اجيب استخسر استخسر فلوس تزكرة في ميت الف صلاة. الواحد طلع فورا بفضل الله سبحانه وتعالى. تتأخر ازاي ؟ وتدخل هناك في الحرم يا رب انت جبتني هنا. انت منيت علي هنا معقولة يا رب! معقولة يا رب فتحت لي بابك! والله يا جماعة انا فاكر السنة اللي حجيت فيها. كنت داخل يوميها بدري
الدرس في الجامع يوم الجمعة وداخل وخلاص بقى وزي الحجة داخلة والواحد بقى كان زعلان لا فيه فلوس ولا فيه امكانيات ان الواحد يسافر لقيت واحد مقابلني على وش دخلة المسجد
قبل صلاة المغرب بيقول لي انا شفت رؤية النهاردة ان انا وانت داخلين الحرم مع ناس كتير طردوا كل الناس وقاموا فاتحين لي انا وانت بس. دخلت اصلي السنة بتاعة المغرب قعدت
فيها. طبعا انا مش مصدق هاروح استحج فين وازاي ؟ الموضوع انتهى خلاص كل حاجة خلصت يعني الناس اخزوا. اخذتهم هناك والموضوع انتهى. خلصت الدرس بعد الدرس لقيت اخ من اخواني
الفضلاء جاي بيقول انا معي تلات تأشيرات حج صحابهم اعتزروا النهاردة. لو تلحق تجيب جوازك الليلة ممكن تطلع تحج. قلت الله اكبر! سبحان الله العظيم! تاني يوم قدمنا الجواز في السفارة. تالت يوم الجواز جه رابع يوم حجزنا التزكرة. خامس يوم كنت في الحرم بفضل الله. ربنا هو الفتاح. انا عايز قلبك يستعد بالاشواق
عشان لحزة ما الباب يتفتح من عند الملك خلاص. ما تسألش عن اي اسباب ولا اي حاجة. هتلاقي نفسك هناك. ربنا يرزقنا الحج والعمرة يا رب. اللهم امين. حج بقلبك
حج بقلبك. انا عايزك تطوف. انا عايزك تعمل كل حاجة من اللي قلتها. الحجر الاسود. استلمه بقلبك. عيش شعارك في حياتك منا يوصل لك يا رب. الكعبة انا عايزك تحس انك انت وانت بتصلي كأن الكعبة قدامك بالزبط. الحرم انا عايزك تعمل كل حاجة بتضاعف الحسنات. عايزين يا جماعة نعمل كل حاجة هم بيعملوها. وهاقول لكم الوقتي حاجة
حاجات زي الحج بالزبط حج بقلبك الطواف. نبدأ نطوف بقى نبدأ نطوف نبدأ نطوف. والملايكة من فوق سبع سماوات حوالين عرش الرحمن بتطوف. وبتحف في الحرش من كتر الشوق الله يعني ايه طواف؟ لما عبد يقعد يطوف حوالين بيت سيده معناها ايه؟ اول حاجة انا مكاني هنا يا سيدي. انا عبد ومكاني هنا ما اقدرش اغادر المكان ده ما ليش
مكان غيرك. ما ليش مكان غير المكان داهو. تاني حاجة انه كانه بيقول له انا في خدمتك اربعة وعشرين ساعة. انا جاهز للخدمة اربعة وعشرين ساعة. صاحي وبدور حوالين البيت
جاهز للخدمة اربعة وعشرين ساعة. تحت امرك في اي طلب وفي اي وقت. وكأنه بيقول انا مستعد انا مستني اي نفحة تديهاني. انا مستني اي نفحة تفتح الباب خرجها لي. انا مستني اي رحمة تخرج لي منك. وكأنه بيقول برضو ادخل لك ازاي ؟ انا بلف وبدور على باب يتفتح لي ادخل لك منه. اوصل له
ازاي؟ اوصل لك ازاي؟ يا جماعة لو قطة خدنا منها بنتها وحبسناها في بيت بتفضل تطوف حوالين البيت تدور على منفز تدخل القطة منه. الطواف ده علامة شكر رهيب! طوفان شوق للوصول الى الله. اوصل لك ازاي يا رب؟ انا عايزك هنا تحج بقلبك. واللي يروح يحج يطوف بقلبه. انا عايزك تتوب
في قلبك يا رب انا مكاني هنا يا رب عبد. انا جاهز في خدمة وطاعتك اربعة وعشرين ساعة. انا مستني نفحاتك انا مشتاق لك. اوصل لك ازاي؟ ادخل لك ازاي ادخل عليك من انهي باب يا رب افتح لي باب يوصلني اليك. انا مشتاق لك يا جماعة الكون كله بيطوف. ما فيش زرة في الكون الزرات بتطوف حوالين النواة
في الالكترونيات. الكواكب بتطوف حوالين النجوم في المجرات. الكون كله بيطوف في نفس اتجاه الطواف حوالين الكعبة عكس عقارب الساعة. الكون كله احنا قلنا الكون كله الوقت بيلبي وقلنا كمان الكون كله بيطوف علميا بيطوف. وهنقول الكون كله بيسعى مع السعي ليه
والشمس تجري لمستقر لا تجري. جريان بتجري للمكان اللي هتسجد فيه. تحت عرش الله سبحانه وتعالى. توف بقلبك توف بقلبك انا عايزك تعيش بقلبك مع المعاني الرهيبة ديت. امرأة فرعون لما كانت سيدة القصر الاولى سابت النعيم عشان ربنا. ولما عزبوها استحملت العزاب عشان ربنا
اللي كان في قلبها لربنا. الرغبة اللي كانت في قلبها في ربنا. فوق النعيم لما ابتليت بالنعيم. وفوق العذاب لما ابتليت بالعذاب. عايزين كده. عايزين الرغبة اللي في قلوبنا لله
تبقى فوق النعيم وفوق الابتلاء وفوق اي شيء. الرغبة اللي في قلوبنا لله تبقى فوق في اي حاجة. عايزين كل زرة في اجسادنا وارواحنا. تهتف سئل الله سبحانه وتعالى. حج بقلبك. تعرف الطواف ده يبقى حياتك؟ تعرف تعيش مشتاق لربنا؟ تعرف تعيش شعار حياتك ادخل عليك منين يا رب؟ اوصل لك ازاي يا رب
هوصل لك ازاي انا تحت امرك يا رب هو ده. يبقى انت زي اللي بتطوف هناك بتحقق المقصد هنا. بعد كده ندخل على السعي بقى. طب اسعى بين الصفا والمروة. طب ليه يا رب؟ ليه السعي بعد الطواف
ليه يا جماعة السعي بعد الطواف؟ ليه؟ عارفين ليه؟ لانك انت بتطوف وبتقول هوصل لك ازاي؟ مش هتوصل من غير سعي مش هيفتح عليك في الدين من غير سعي. مش هتوصل للي انت عايزه للجنة ولرضا ربنا. وللوصول لربنا من غير سعي. لازم تسعي. لازم توطن نفسك على السعي
توطأ نفسك انك هتتعب. عايز يفتح عليك لازم تتعب ولازم تسعى. وخدوا بالكم السعي ده يا جماعة علاماته رهيبة. اول حاجة في السعي. السعي ده فيه هرولة رهيبة. هرولة يقول لك
باقصى سرعة عندك في مكان معين كده تهرول. يعني ايه؟ يعني هات اخرك. هات اخرك عشان توصل لي. هات اخرك عشان افتح عليك. هات اخرك عشان ارفعك وافتح عليك. وبعد كده انت بتروح هناك تسعة. وبعد كده ترجع هنا. وبعد كده تروح هناك. كانك بتقول لربنا انا مش هاسيب باب ممكن اوصل لك منه. مش هاسعى وهقف عليه يا رب
اروح ساعة هنا واروح اقف على الباب هنا واروح اقف على الباب هنا. انا مش هاسيب باب يوصلني لك مش هاقف عليه يا رب. وبعد كده الباب اللي انت بتقف عليه بتروح الباب التاني وترجع له تاني. وتروح الباب
تاني وترجع له تاني. كانك بتقول يا رب الباب اللي هاعرف انه يوصلني لك مش هاقف عليه مرة ولا اتنين. انا هافضل واقف عليه واروح وارجع عليه واروح وارجع عليه. انا يا رب مش
ايأس لغاية ما الباب يتفتح يا رب. انا حياتي كلها سعي. قال رسول الله صلى الله عليه وسلم لو كان الايمان في الثريا لبلغه رجال. لو كان الايمان في الثريا لبلغه ايه؟ رجال يعني ايه؟ يعني لو كان الايمان على
سطح القمر كان فيه ناس اخترعت المركبات الفضائية قبل امريكا وطلعت القمر. من كتر رغبتها الى الله. ان فيه ناس رغبتها في الله اشد من رغبة الدنيا في الدنيا والله يا جماعة. امريكا ما عرفتش تطلع الثريا في عصر ناسا وكانت ناسا الفضائية. الروس ما عرفوش يطلعوا الثريا. ما حدش عارف يطلعوا. انما المؤمن لو الايمان
الثريا هيطلع السرية من رغبة الى الله. من كتر الشوق اللي في قلبه للوصول الى الله ويرضاه الله. لو كان الايمان في الثريا لبلغه رجال انت كده لازم عشان توصل لربنا يكون عندك العزم على السعي ده. اول واحدة سعت على الصفا والمروة كانت امرأة. امرأة هي اللي سنت لنا السنة دهي. امرأة هي اللي احنا بنقلدها
دلوقتي اوعي تستقلي طاقتك في الوصول لربنا. اوعي تستقلي طاقتك في ارضاء ربنا. اوعي تستقلي مقامك عند ربنا سبحانه وتعالى. السعي يا جماعة السعي اللهم ارزقني حبك وحب من يحبك. الله. يعني الرسول بيقول لربنا يا رب انا عايز اعبدك. بس عبادة حب يا رب. اصلي صلاة حب يا رب مش استتقال
القرآن قراية حب يا رب. اقوم بين ايديك قيام حب يا رب مش واحد عايز ينام وهو بيصلي غصب عنه. عايز اعبدك عبادة حب يا جماعة عبادة حب. عروة بن الزبير
في الليلة اللي اتقطع فيها رجله صلى قيام ليل بصبع القرآن الورد الليلي بتاعه. بيحب ربنا مش قادر يسيب العبادة. عثمان ابن عفان هو خليفة المسلمين مش طالب وراه امتحانين. وقف يصلي في وش الكعبة الليلة بختم القرآن كله. بيحبه ربنا مش قادر يسيب المقام. مش قادر يا جماعة. عايزين نعبد
ربنا بحب ربنا قال لنا في القرآن خلق لكم جعل لكم ذرأ لكم لكم كل ده لك. انت لمين؟ انت لمين؟ احنا لمين يا جماعة؟ كل ده ربنا عمله لنا. انما احنا لله سبحانه وتعالى. السعي يا جماعة. حج بقلبك. حج بقلبك. اسعى بقلبك. تعرف انك انت ما تسيبش باب يوصلك
ربنا لو تقف عليه تعرف انك انت تجيب اخرك في المجهود في الوصول لربنا سبحانه وتعالى تعرف انك انت تروح وتيجي وما تسيبش باب الملك وكل باب يتفتح لك تقف عليه مرة واتنين وتلاتة وعشرة الفاتحة ما بيجيش من اول مرة ولا تاني مرة ولا تالت مرة. عشان
كده بنسعى كتير يا جماعة. بنسعى كتير والله شاكر عليم. حج بقلبك السعي. بعد كده بعد كده بقى هنعدي بقى زمزم بقى وزمزم وبركات زمزم واللي كان عنده حصوة في الغدد الغدد اللي تحت اللي هي الغدد اللعابية دهيت حصوة مؤلمة جدا شرب زمزم فضلت تخرج وكانت هتخرج بعملية جراحية واللي كان
حصوات في الكلى وشربوا زمزم وربنا شفاهم. واللي كان عندهم سرطان في السدي وفي اجسادهم وفي اماكن مختلفة وشربوا زمزم. وربنا شفاهم. واللي شربوا زمزم عشان طلب بقوا علماء واللي شربوا زمزم عشان العبادة وبقوا عباد. واللي شربوا زمزم عشان الجنة وربنا فتح لهم ابوابها التمانية. زمزم بقى يا جماعة. زمزم بقى فضل
العظيم البير اللي بقى لها كزا الف سنة لغاية دلوقتي بتروينا كلنا. وملايين الحجاج بيرجعوا بملايين الاطنان منها لبلادهم. والبئر لا تنضب تنتهي سبحان الملك! كل الابار اللي كانت قبلها في الدنيا انتهت ونضبت. والابار اللي بعدها. انتهت ونضبت وهي لسة بتفيض وتفيض وتفيض! بعد كده
منى ورمي الجمرات وعرفات ومزدلفة. ياه! ايام الحياة في الخلاء مع الله. على رؤوس الجبال والهتاف لله على رؤوس الجبال. الواحد صلى ركعتين مرة في مزدلفة على رأس جبل. والله ما انساهم طول عمري. احد اخواني خدني وطلعنا جبل. طلعنا فوق لغاية ما شفنا عرفات
شفنا مزدلفة تحتنا ومنى حاجات كده حاجات صغيرة جدا حاجات نقط. ووقفنا فوق قلت الواحد لازم يصلي في المكان ده يمكن ما حدش صلى لربنا فيه. اصلي لربنا سبحانه وتعالى. احساس يا جماعة. ايام منى وعرفات ومزدلفة وروحانياتها رهيبة. رغم ان ظروفها المعيشية صعبة جدا. سبحان الله العظيم. يوم
الصحيان والناس صاحية كلها من منى وطالعة تنفر على عرفات. والناس صاحية كلها ولابسة لبس الاحرام. لبس الكفن. كزا مليون واحد بيصحوا في وقت واحد وبيقوموا. تفتكر البعس يوم القيامة بالزبط
كأني بالزبط يوم القيامة والملايين طالعة من تحت التراب بالاكفان البيضا وطالعين كلهم. منزر البعس بالزبط الحج بيربينا على الدار الاخرة. بيزود يقينا بالدار الاخرة يخلينا نستعد للدار الاخرة وكله واقف بتروح تعمل ايه ؟ حاجات كتير جدا بقى في مناسك الايام الجمرات رمي الجمرات. رمي الجمار رمي الجمار. تخيل! انت بترمي كم جمرة؟ اول يوم سبعة
تاني يوم واحد وعشرين. تالت يوم واحد وعشرين. رابع يوم واحد وعشرين. يعني مجموعة دول كم سبعين. الله! هو السبعين ده مش يقارب عدد شعب الايمان؟ البضع وسبعين او البضع
ستين شعبة. الله! يعني السبعين ده العدد المتوسط بتاع شعب الايمان. يعني كانك بترمي الجمار دهيت. كان الشيطان مش هيسيبك في ولا شعبة كل شعبة الشيطان هيجي لك. ان الشيطان قعد لابن ادم ها باطرقه كلها. مش هيسيبك في طريق. هتروح تحفز قرآن هيجي يحبطك. هتروح
تلبس النقاب هييجي يسبتك. هتروح تبدأ تقوم الليل هييجي يعقدك. هتبدأ انك انت تطلب علم هييجي يكبتك. هييجي يشغلك هييجي الله يعني الشيطان عايز يحطمك في كل الشعب ولا شعبة توصل منها لربنا. طب وانت بترجمه بعدد الشعب ليه؟ عشان تقول انا يا رب هجاهده في كل شعبة. انا يا رب هدخل
في كل الشعب بازنك وفضلك. ويا رب هاحارب الشيطان في كل شعبة وهرجمه وهاعديه وهنطلق اليك وما فيش حاجة هتعديني يا رب. انا هاجاهد يا رب انا هاستحمل يا رب. انا مش هاكسل يا رب. انا هاخزي الشيطان وهرغبه وهاحط مناخيره في التراب. يا رب الرجمة يا جماعة. الرجمة يا جماعة
الرب ده اخطر منسك في المناسك كلها على فكرة. اخطر منسك الناس بتموت فيه كل سنة هو ايه ؟ رمي الجمرات اكتر ناس. يعني الواحد فعلا وهو ماشي في الجمرات فعلا خطيرة. خطيرة انك ماسك الجمرات
كل اللي حواليكم الوف مؤلفة الوف مين! ده مئات الالوف. وكله هيرمي والناس عايزة ترمي منزر رهيب! بتبقى بتتشاهد وانت ماشي. لانك ممكن تموت في اي لحزة. الله طب احنا رايحين ماسكين شوية حصيات نرميها ونمشي ومستعدين نعرض عيالنا حياتنا للخطر عشانها اه كأن ربنا بيعلمنا ان
ده ممكن يعرض حياته للخطر عشان ينفز امر ربنا. لأ ده عشان يرمي حصوتين ممكن يموت عشان اصغر امر من اوامرك يا رب انا اضحي بروحي وحياتي انا يا رب اضحي عشانك بمحبوباتي. انا اضحي عشانك بشهواتي. انا اضحي عليه عشانك بكل حاجة تعطلني عنك. ازاي المسلم يروح يرمي الجمرات ويرجع
يعطله عن ربنا حاجة. ده انت كت هتفقد روحك. عشان ترمي خاصيتين تنفيز لامر الله. تيجي هنا تكسر اوامر ربنا الكبيرة عشان حاجات اقل من كده. ازاي ازاي الحج ده تربية رهيبة لنا
تربية رهيبة. رامية الجمرات وبعد كده بقى الاضحية بقى في يوم الحج الاكبر بقى. ايه الاضحية؟ الاضحية من التضحية. حاجة يعني هي الاسم جاي من الاسم. تضحية. ان احنا نتعلم ان احنا
نتعلم التضحية يا جماعة. التضحية لله. الشباب ما عدش عايز يضحي عشان ربنا. امة محمد ما علش عايزة تضحي عشان ربنا سبحانه وتعالى. التضحية. الاضحية اخواني في الله يعني كان احد الناس بيحكي ايام الحروب الصليبية وكان تاجر مصر من الصعيد وكان اسمر جامد وشكله مش جيع ما فيش فيه ملامح جمال خالص
يعني وراح يتاجر في الشام ايام الصليبيين فجات واحدة يعني واحدة اجنبية من الصليبيين وجت تشتري منه في عجب وشكلها قوي. فبدأ يعني ايه ينزل لها في السعر وبدأت هي كمان ايه يعني بدأ يبقى في لغة حوار كده وبدأت تيجي
وتروح وتيجي وتروح. فكان معه واحدة عجوز فكلمها. قالت له ده مرات قائد من القواد الكبار بتوع الصليبيين. لو عرف يقتلك ويقتلها. ولكن اه قال لها طب نعمل ايه؟ قالت له انا ممكن
اربط بينكم عاد يعني والعياز بالله مقابل خمسين دينار. خمسين دولار دي ثروة. ثروة دفع لها الفلوس. في المعاد اللي قابلها فيها في بيتي الوحيد وابقى اترعب من ربنا وخاف من ربنا وافتكر عقوبة الزنا وافتكر الخوف من ربنا. سابها ومشاها. وما رضاش ان هو يمسها. بعد كده رجع ندين تاني. انا سبتها ليه؟ كلم الست قالت له انت اول مرة
مشيتها بخمسين دينار. انت المرة دي تبقى بميت دينار. ده من الميت دينار ثروة ودافعهم بعد ما جت في تعب تاني من ربنا وخاف من ربنا ويا رب انا هاعمل في نفسي ايه
انا هاعمل جريمة هارجع اندم طول عمري عليها. هاعمل جريمة هافضل طول عمري معذب. معذب مش عارف انام ولا عارف اصحى من الندم عليها! لأ. لأ ومشها تاني تلات مرات وما قدرش. وخاف من ربنا سبحانه وتعالى. بعد كده تمر الايام تحصل الحروب ما بيننا وبين الحروب الصليبية يتدبحوا بالصليبيين ويتكسحوا
في داهية ان شاء الله. وبعد كده وبعد كده يا جماعة خلاص ترجع لنا ارضنا تانية. النساء بتوعهم يبقوا في السبي والرجال بتوعهم يقتلوا. الراجل بعد كده التاجر في الرقيق فكان احد تجار الرقيق عليه له عشرة دينار. فبيقول له اتهاني قال له ادخل خد اي امة ولا اي عبد من الايه؟ من الرقيق خد اللي انت عايزه. داخل يشوف لقى
هذه المرأة وسط الرقيق اللي بيحبها. كان بيحبها فعلا. خدها من عشرة دينار. واعتقها واتجوزها. وانجبت له اربع اولاد. كان كل ما حد يشوفهم. انت شعرك اصفر ولا ابيض ولا عينيك خضرا. انت جبت العيال دي ازاي؟ يحكي لهم القصة انه لما تعفف عنها في الحرام ربنا رزقه اياها باقل
اقل من اقل مهر ممكن يدفع بعشرة دينار. ورزقه هذه الذرية منها. وقال لهم والطعام اللي انتم بتاكلوه ده هي اللي طابخاه بنفسها. سبحان الله! لو تعففتم يا شباب عن
حرام مش هتاخدوا حاجة غصب عن ربنا. مش هتاخد واحدة انت عايزها غصب عن ربنا. ابدا والله العظيم. مش هتاخدي حد غصب عن ربنا. يا جماعة نتعفف يا جماعة عشان ربنا يرزقكم
عشان عشان ما احنا احنا ما لناش غيره اصلا. انت مش هتاخدي حاجة من خزاينه من غير رضاه. ولو خدت حاجة لو ساب لك حاجة بمعصيته ثقي ان ناس تدركه
ما تتعزبي به. يا جماعة احنا عايزين نفوق مش هناخد حاجة غير بتاعته. ما لناش طريق في الدنيا والاخرة غير بطاقة. لا لنا طريق للوصول للجنة. لو فيه طريق الجنة بالمعصية يبقى فيه طريق لسعادة الدنيا بالمعصية
لو حد يقدر انه ينال قصور الجنة بمعصية ربنا غصب عنه يبقى انت هتنال زرة سعادة في الدنيا بمعصية ربنا. والله يا جماعة المعصية ما هتجيب ساعات. قسما بالله المعصية ما بتجيب غير التعاسة في الدنيا والتعاسة في الاخرة بس والطاعة هي اللي بتجيب السعادة في الدنيا والسعادة في الاخرة. عايزين نفوق يا شباب عايزين نفوق هي
يا جماعة الاخرة مش قانون والدنيا قانون تاني. يا جماعة هم الاتنين نفس القانون. هم الاتنين نفس القاعدة. اوعوا حد يفتكر انه هياخد نعيم الله في في الدنيا والاخرة بالمعصية. ده يبقى مجنون. ده يبقى مخه ده عايز يتركب له دماغ تانية. ده يبقى انسان يعني راكب المجري. الله يكون في عونه ويهديه. لا يا جماعة ده
ربنا الملك الجليل سبحانه وتعالى بعد كده الاضحية والتضحية بعد كده مزدلفة يا جماعة. من ضمن المناسك مزدلفة جاية من الازدلاف الزلفى القربى المكان اللي بنقف فيه نتقرب الى الله
سبحانه وتعالى. المسافة من منى لعرفات تسعة كيلو بنمشيهم على رجلينا. بنرجع من عرفات لمزدلفة سبعة كيلو. من مزدلفة لمنى عشان نروح نرمي الجمرات تلاتة كيلو رحلة الحج دي مجهود عضلي لا يعلم مداه الا الله. الا الله. واللي بيركبوا اتوبيسات بيتبهدلوا اكتر من اللي بياخدوها على رجليهم. الطواف
لما بتحبي تطوفي من فوق تواف من فوق اريح من الطواف من تحت. الطواف من فوق ما اعرفش كم كيلو ده. بيقولوا نص كيلو اللفة وانا يعني اعتقد انها اكتر بكتير كمان
المسعى شوفي كم كيلو ما بين الصفا والمروة. مجهود رهيب. ليه تدريب على الجهاد؟ تدريب على الصلابة في الدين. تدريب على الجهاد يا جماعة. عشان يخرج مننا رجالة زي زمان زي سعد بن ابي وقاص رسول الله صلى الله عليه وسلم بيقول عصبة من امتي يفتحون الايه؟ البيت الابيض. الله اكبر. بيت امريكا لا لا لا بيت كسرى. كان اسمه
البيت الابيض برضه كانت على ايد سعد ابن ابي وقاص. قعدوا اربع تيام يقاتلوا الفرس لغاية ما دحروهم. الفرس هربوا وركبوا السفن وعدوا الجانب التاني من النهر بتاع بغداد عدوا الجانب التاني. المسلمين فضلوا واقفين هيعملوا ايه؟ عايزين يعدوا النهر عشان يطردوا الفرس من العراق. قعدوا كزا يوم مش عارفين يعملوا ايه لغاية ما طلع راجل قال ما الذي يمنعكم من
عدو الله وعدوكم. هذه النطفة شوية الماية الصغيرين دول ده نهر. نطفة ايه ده! ده نطفة وخاض بفرسه الماء. فخاض الناس وراءه. سموا الكاتبة اللي طلعت دي كتيبة الاهوال. وفي منزر التاريخ ما شفش زيه. وفي عبور التاريخ ما شهدش زيه. وفي معجزة من معجزات التاريخ. يعبر المسلمين
الخيل النهر اللي في بغداد يعبر المسلمين بالخير النهر ويعدوا للناحية التانية. الفرصة اول ما يشوفوا المنزر كله يهرب ما عدش حد واقف يحارب. وتسقط وتسقط ويفتح العراق. بعد كده تفتح في العراق الموصل. بعد كده تاني يوم تكريت. بعد كده تالت يوم. البصرة بعد كده رابع يوم الكوفة. بعد كده سعد ابن ابي وقاص ياخد الجيش
تطلع على قيراط. بعد كده يفتح اذربيجان. بعد كده يطلع لحدود تركيا. الله اكبر! راجل واحد راجل واحد عمل كل ده مجاهد راجل راجل راجل يا امة محمد راجل فين النمازج دي الوقتي
فين الرجالة دي دلوقتي ؟ فين النمازج بتاع سعد ابن ابي وقاص؟ مزدلفة والمشي في الحج والجهاد في الحج بيربينا على النمازج داهي ان احنا نبقى كده. حج بقلبك ارمي الجمرات بقلبك. ارم ارجم شياطين الانس والجن هنا بقلبك. ارجم كل شيطان في حياتك. اعزم انك هتدخل شعب الايمان كلها. مزدلفة تزلف
الله بكل عمل صالح. تزلفي الى الله بكل ذكر تعرفيه. لسانك يشتغل في الذكر وجوارحك في الطاعة. يا جماعة عايزين عايزين عيشوا في لحزة بعس زي الناس وهي قايمة في منى وقايمة ورايحة عرفات. عيشوا يا جماعة النفرة يوم النفرة انفروا. انفروا انفروا في طاعة ربنا. انفروا في الدعوة الى الله
في يوم النفرة كده عايزين يا جماعة نعمل نفس اللي هم بيعملوه هنا. نعيش لربنا بقلوبنا. بعد كده عرفات. يا سلام! يوم عرفات ده بقى يا جماعة واحنا خارجين والناس خارجة من مخيمات صغيرة بعد كده تبقى شوارع صغيرة كلها خمسة من هنا وخمسة من هنا بقينا خمسين ماشيين في الشارع صغير. بعد كده الشارع ده بعد الشارع ده بقينا خمس تلاف
بعد كده تفتح على شوارع كبيرة بقينا خمسين الف. بعد كده تلاقي الشوارع بقت كبيرة جدا. والناس كلها ماشية تلبي وناس من اندونيسيا وناس من اوروبا وناس امريكان وناس وسط افريقيا وتلاقي ناس ماشية ايديها ورجليها مشلولة ماشية بتزحف جنبك. وتلاقي واحد شايل امه على كتفه وماشي وكله بيلبي. وتلاقي ناس بتلبي
ساووا بالطلياني وبالجريجي وناس ما هيش عارفة تنطق عربي اصلا. وتلاقي ناس نايمة على رؤوس الجبال طول الليل ونازلة تلم من رؤوسك. ده المنزر يخلع القلب منزر يخلع قلب الحجر يوم نفرة عرفة. منزر ما حدش يقدر يستحمله والله يا جماعة. الواحد بقى ماشي مش بيبكي. هو مش قادر يستحمل
اصلا مشاعره. والناس كلها لبيك المشلول بيقول لبيك. بيقول لبيك. والاعمى بيقول لبيك. واللي متشال على الروس بيقول لبيك كله نازل من الجبال. واللي بيتكلم عربي واللي ما بيتكلمش عربي والطفل والعجوز والشاب والمرأة. كله ماشي. كله ماشي بيلبي ربنا سبحانه وتعالى
وبيكبر ربنا الله اكبر كبيرا. تخيلوا يا جماعة تخيلوا اليوم العظيم ده هو الاعظم عند ربنا الكعبة ولا عرفة؟ الكعبة. الله! طب يا رب انت هتتنزل وهتجيب الدعاء وهتعتق من النار وهتغفر. طب ما كنا في الكعبة بقى الاحسن لا
اوعوا تفتكروا ان الفتوحات مرتبطة بمكان. انت ممكن وانت في بلدك داهو. ده ربنا ينزل عليك فتوحات اعظم الفتوحات اللي هتتنزل هناك. ايوا. الله! ليه؟ عشان ربنا يقول السبب في العطاءات لا الكعبة ولا عرفات. الطاعة روحه هنا حاضر. تعالوا هنا حاضر طعيه هنا طعيه هنا زي اهل عرفات وهو
عليك فتوحاتهم. حجي بقلبك بقى. طوعوا هنا. طي ربنا هنا وهو يفتح عليك هذه الفتوحات. لسة متفرج على فيلم على موبايل لمنزر كلمة الله في السما يوم عرفات والحجاج واقفين لابسين اللبس بتاع الاحرام الابيض وواقفين الناس واقفين كلهم بيبصوا في السما فين بيجي حوالي سبعة وخمسين سانية من كل
الانفعال مش قادرين. سبحانك يا الله! لا اله الا الله! الناس قاعدة تهتف! من كتر الانفعال وهي شايفة كلمة الله! مكتوبة في السما سبحان والله العظيم. سبحان الملك يوم كرامات ويوم عطاءات. ويوم تنزل للملك ويوم تجلي. يوم يوم عظيم ويوم عتق من النار اكتر. يوم يعتق فيه الناس من النار. يوم عرفات
يا جماعة وانت خارج من عرفات. انا فاكر وانا خارج من عرفات. فركبت ميكروباص كده اتوقفنا على كوبري. انا بابص يا جماعة ورايا على الناس وهي خارجة وانا كنت خارج من اول الناس
قاعد في مسجد نمرة طول اليوم ومسجد نمرة ده على الطرف على طول. وقمت طالع من اول الناس بابص والله يا جماعة. منزر يوقف على الراس. بابص يمين لايطو في
بشر خارج ايه الالوف المؤلفة دي! بابص شمال يطوفان بشر طالع! بابص لقيت الجبال طوفان بشر! طالعين يصوروا المنازر فبصوا ورايا لقيت طوفان بشر سبأ. فضلنا كزا كيلو لغاية مزدلفة. طوفان بشر في كزا اتجاه. اعداؤه كل ده ده لسه البدايات
اعداد رهيبة! قلت يا رب احنا فين يا رب من الناس دي! يا رب الناس اللي انا شفتها قدام قبر النبي واقفة تبكي انا فين منها! الناس اللي قاعدة تطوف حوالين البيت الحرام طول النهار
اه الناس اللي بتطوف بعد كل صلاة. الناس دي كلها انا فين منها يا رب؟ انا فين؟ واللي يشوف منزر امة محمد يوم عرفات. يظن ان الامة دي والله يا جماعة ما فيش حياتها
يزن ان الامة ديت لا يمكن يكون في ارضها شبر مغتصب على ايد الخنازير اليهود. يظن ان الامة دي لا يمكن يكون فيها امرأة في هذه الامة مغتصب والعياز بالله. يظن ان الامة دي لا يمكن رمزها ونبيها وقائدها ورمز كرامتها وشرفها يكون بيتهان وبيترسم الرسومات المسيئة للنبي عليه الصلاة والسلام
الصحف الاوروبية اللي اللي يشوف منزر الامة يزن الامة دي لا يمكن حد يقدر يعمل لها حاجة. لا يمكن حد يقدر يقرب لها. ولكن للاسف يشوف الواقع بعد الحج لبيك ثم ماذا؟ ثم ماذا؟ بنروح نقول لبيك وبعد كده نيجي نلبي هنا احنا المهم انك تفضل حياتك بتقول لبيك مش تروح هناك يومين تقول لبيك
وتيجي هنا تقول سمعنا وعصينا. المهم انك تفضل طول حياتك تقول جاي لك يا رب معك يا رب. على بابك يا رب بسعا لك يا رب. مشتاق لك يا رب بتزلف اليك
يا رب انا مش وقفة عرفات وراجع للمعاصي. انا راجع مغسول. راجع انسان جديد انسان طاهر. تقدري تخرجي من يوم عرفات كيوم ولدتك امك وانت هنا تتغسلي من زنوبك زي ما هم بيتغسلوا من زنوبهم هناك. نتغسل من زنوبنا بالتوبة والدعاء والاعتكاف. هنا نقدر حج بقلبك. حجي بقلبك. ييجي يوم
وبعد كده بعدها يا جماعة طواف الوداع بقى. يا قلب الانسان ساعتها ياه! مين اللي يقدر يمسك قلبه ساعتها مين اللي يقدر يمسك قلبه وهو واقف يتلاقي ناس في طواف الوداع ده مش قادرين ينطقوا اصلا. مش قادرين يقولوا حاجة. هو واقف انا هسيب كل ده. انا هسيب كل السواب ده. انا هسيب كل النفحات
انا هاسيب كل الرحمات دي وراجع. انا هاتوه في الوداع وخلاص وداع. هاقول وداع يا بيت الله الحرام. وداع يا مناسك الحج. وداعية لمسجد الصلاة بميت الف صلاة وداع يا ارض الحرمين. وداع وارجع وانا مش عارف هارجع تاني ولا هاموت ومش راجع تاني هنا. وداع يا صلاة الحرم. وداع
اذان الحرم وداعية الصلاة ورا شيوخ الحرم. وداعية روحانيات الايمان الحرم. وداعية رحمات ونفحات مزدلفة ومنى وعرفات. طواف الوداع. طواف اكبر شوق في قلبك كله. وانت بتطوف المرة دي بشوق غير اي شوق. وبرغبة غير اي رغبة. وبمعاهدة لله غير اي
وعهد وانت بتطوف وانت عارف انك المفروض كل اللي فات ده يرجعك انسان جديد. جديد تماما في علاقتك بالله سبحانه وتعالى. حج بقلبك لو اللي بيروح المدينة المنورة لما بيزور قبر النبي عليه الصلاة والسلام
مسجد النبي. لما تقف قدام النبي ده لقاء حقيقي. لقاء حقيقي بينك وبين محمد بن عبدالله عليه الصلاة والسلام. اللي احنا بنقرا في الكتب عنه ولسه ما شفتهوش. لقاء حقيقي
في حب وشوق رهيب وبص له حبك وشوقك. فيه تعظيم رهيب رهيب. رهيب دا الغرب نفسهم قالوا لو كان محمد حي بيننا عليه الصلاة والسلام حل كل مشاكل العالم. وهو بيحتسي في جنب القهوة. فيه خجل رهيب. احنا فين من سنة النبي؟ انت فين من سنة النبي وانت واقف قدامه؟ خجل رهيب
انت عملت ايه لما النبي اتشتم عملت له ايه ؟ نصرته بايه ؟ دافعت عنه بايه ؟ رفعت ذكره بازن الملك بايه ؟ رهيب وفيه حسرة رهيبة. لو كنت معنا يا رسول الله عليه الصلاة والسلام. مرة كنت في مسجد والشيخ كان بيتكلم عن عمر ابن الخطاب. والله يا جماعة انا كان ايامها ايام ازمة في الدعوة. وايام
في الدعوة وايامهم في الطريق لربنا. انا ما قدرت اتمالك عيني طول الدرس. يا رب عايزين سند يا رب. عايزين سند احنا ضعاف يا رب احنا غلابة. احنا نقول للناس ربنا واحنا نفسنا غلابة. عايزين رجالة زي الصحابة كده ييجوا يسندونا ونمشي وراهم. ونسمع كانوا عايزين ائمة يا رب. عايزين قدوات يا رب
عايزين ناس تمشي وراها يا رب. بدل ما احنا احنا بقينا احنا بقينا بنوجه الناس يا رب واحنا غلابة وضعفا واغلب من الغلب كله. ما لناش غيرك يا رب. احنا عايزين سند
عايزين حد كده نحس ان احنا مطمنين واحنا ماشيين وراه. بعد كده الواحد لما يفتكر النبي امال لو النبي معنا بقى. امال لو رسول الله صلى الله عليه وسلم معنا بس احنا الوقتي حسبنا
الله ونعم الوكيل. معنا الله هو اللي هينصر دينه بازن الله سبحانه وتعالى. هو اللي هينصر دينه. لما تروح تزور شهداء احد ياه! لولا التضحيات اللي ضحاها نص ساعة كل دول اتقتلوا. في نص ساعة لما النبي اتكشف عليه الصلاة والسلام وقال من يردهم عنا وله الجنة. في نص ساعة كل دول لو ما كانوش اتقتلوا عشاني وعشانك كنا طلعنا ايه
رحنا فين؟ لو ما كانوش ضحوا عشان الدين التضحيات دي كلها. تخيلوا يا جماعة شهداء احد. لما طلحة وقف يدافع عن النبي لوحده. عليه الصلاة والسلام انك تقف تدافع عن الدين لوحدك. انك تقف تدعو الى الله في الجامعة لوحدك. انك تقف تدعو الى الله في كل مكان لوحدك. لوحدك. وده نام. وده تخاذل. وده الدنيا غرته
وده الفلوس وده وده فاطر وده انتكس وانت واقف راجل واقف جبل وزلزلوا لما بقرأ اية الله وزلزلوا يقول الرسول والذين امنوا معه. متى نصر الله؟ قل زلزله. يا رب ما بيسبتش في الزلازل غير الجبال. دول كانوا جبال. جبال. الزلازل ما وقعتهمش. لازم تبقى
جبل مين فينا اللي واقف الوقفة دي؟ مين فينا يا جماعة اللي واقف الوقفة دي؟ بعد كده لما ترجعي بقى ترجع بقى من هناك واحنا واقفين في المطار بتاع الرجوع ومستنيين
وده معبي الشنط مكسرات وده معبيها هدوم ودي معبياها هدايا واقفين كلنا بقى في مكان الشنط الشنط جاية ايه اليا كده ايه تتعرض قدامنا الشنط قاعدة تخرج ما فيش شنط. الله! شنط ورا شنط ورا شنط مش شنطنا مش شنطنا مش شنطنا. شوية بقى تبدأ تتوتر. لما متين تلتميت شنطة يطلعوا ومعزم الناس ما شافوش شنطهم لسه
مش شرط ما يبدأ الناس يتوتروا قلت ياه هو ده موقف الميزان بالزبط. الناس هناك جهزت شنط سفرها. اللي حط مكسرات اللي حط هدومه اللي حط دنيا واللي حط واللي حط. وكل واحد مستني شنطته بقى لما نزل البلد بتاعته بقى من بلد الغربة. قلت يا رب احنا رافعة الميزان كده. كل واحد
مستني شنط السفر اللي جهزها في الدنيا. اللي معه بحسنات واللي معه بسيئات واللي معدية دعوة. واللي معدي قيام وكل واحد مستني. يا ترى يا رب الشودة اتخرجت ولا لا
يا رب شدة القيام ما خرجتش هي ما قبلتش ولا ايه؟ يا رب شنط الصيام ما خرجتش ما قبلتش ولا ايه؟ يا رب شنط الدعوة هتخرج وهتقبل ولا ايه؟ يا رب شرط السيئات مش عايز اشوفها
تود لو ان بينها وبينه ابدا بعيدا. مش عايزها تيجي يا رب اغفرها واعف عني يا رب. ابعدها عني يا رب مش عايز اشوفها. نفس المنزر بالزبط يا جماعة جهز شنطة سفرك من وقتي. اللي انت هتحطه في الشنطة الوقتي هو اللي هتلاقيه بها. اللي انت هتحطيه في الشنطة دلوقتي ولا هتلاقيه يوميها. اجهزوا يا جماعة استعدوا
بلاش غفلة يا جماعة. حجوا بقلوبكم. عيشوا بقلوبكم ومع كل المعاني ده ايه؟ عشان ان شاء الله بازن الله اول ما تتفتح قدامنا الفرصة وبيت ربنا يتفتح قدامنا ننطلق بلون نروح هناك بقى نبقى فرسان البيت الحرام ان شاء الله. باذن الله سبحانه وتعالى فرسان البيت الحرام. نروح هناك فرسان في عبادة ربنا
سبحانه وتعالى اللي ما قدرش يسافر السنة دي. اللي سافر حج بقلبك. ربنا يبارك فيك. وربنا يعينكم يا رب. وربنا يلحقنا بالصالحين يا رب من عندك يا رب. واللي قدر واللي ما قدرش
السنة دي لو انت ما نتاش قادر يا حبيب قلبي اشتاق بقى اشتاق واستعد لما الباب يتفتح وانا انا الكلام ده كله هدفه تهييج القلوب تهييج قلوب الشباب الكبار لانك انت ان شاء الله او تحوش من الوقت عشان اول ما العمرة تفتح تطلع. اطلع بقى ورح بقى عيش هناك. كل واحد يا جماعة اعمل علبة للتحويش
اعمل ركن اللي تحوش فيه دلوقتي. حوش على قد ما تقدر عشان اول ما الباب يتفتح بعد الحج بشهر ولا شهرين ان شاء الله بيبقى بقى ارخص ما تكون. تطلع بقى تحج وتسيب الدنيا كلها عشان ربنا
يا جماعة العروسين اللي بيتجوزوا الاتنين المخطوبين وقاعدين قدامي. يعاهدوا ربنا ان ان شاء الله شهر العسل هناك. خلاص بقى اي شهر عسل بقى بلا بتاع بلا مش عارف ايه
اطلع بقى هناك في العمرة ان شاء الله شهر عسل بقى ايماني عزيم. في اجمل مكان في العالم. والمكان اللي فيه كل مشتريات العالم. مش هتلاقي مكان فيه الرفاهية تخيل بقى الايه الدين والدنيا كلهم اتجمعوا في مكان واحد اللي عايز يصيف ناوي يصيف ولا يطلع اجازة المصيف يبقى المصيف بتاعنا هناك بقى ننوي
دلوقتي ونحوش طول الشتا عشان مصيفنا في الصيف يبقى هناك ان شاء الله في العمرة. حتى لو هنطلع اتوبيسات برية ونوفر جزء من الفلوس ويبقى على قد المصاريف اللي كنا
نصرفها هنا لازم يا اخواني. طيب اللي كان معه وما طلعش. اه اه يا خسارتك ان عبدا حديس صحيح. ان عبدا صححت له بدنه وبسطت له في رزقه او وسعت له في رزقه. ولم يفد الي خمسة اعوام لمحروم. محروم
يا اللي معك خمسين ولا مية الف جنيه ما انتاش محتاجهم في حاجة من درارات الحياة ولا متين الف ولا ربع مليون ولا مية مليون ولا مليار ما طلعتش بقى لك خمس سنين محروم غلبان. الناس اللي يقعدوا يقولوا اللي يطلعوا يحجوا بخمسين الف جنيه. ما يتجوزوا الشباب. انتم بتتكلموا في ايه يا جماعة؟ الله! يعني انا
دلوقتي مسلا الناس عادت بتصلي قليل. الناس بتصوم ليه؟ ما يبطل ما دي عبادة ودي عبادة يا ابني. الله! هي الناس قاعدة تاكل ما يشربوا! يا ابني ما الاكل ضروري والشرب ضروري. الله! ما يطلع
يحج ويطلع للفقرا والمساكين. لأ لأ ايه يا جماعة ايه ايه الفهم الغريب ده! ايه الفهم العجيب ده! ده انت بتروح هناك بتتشحن شحنة عمرك كله لو كنت ناوي تطلع خمس تلاف جنيه ورحت تحج هترجع تطلع اللي وراك واللي قدامك. لو انت حجيت صح وحجيت بقلبك. انتم بتتكلموا ازاي؟ الناس اللي مش فاهمة حاجة في شرع ربنا دي بتتكلم ازاي
ازاي؟ الناس العبادة دي هي دينا. وما خلقت الجن والانس الا ليعبدون. الناس اللي قاعدة ده اصل الدين مش عارف ايه والدين ايه اه الدين معاملات والدين اخلاق والدين صدقات والدين
ولكن اولا الدين عبادة. والصيام والقيام. اه المزاكرة عبادة والشغل عبادة والتجارة عبادة. ولكن في اختراع اسمه البكاء من خشية الله في التلت الاخير وفيه اختراع اسمه البكاء من قدشة الله وانت بتقرا القرآن. وفيه اختراع اسمه حفز القرآن وختم المصحف وذكر الله والتسبيح. وجلسة الضحى
اختراعات اهو برضو يعني يعني مش مش ده الحاجة الوحيدة ما دي حاجات في الدين اهو. يا جماعة ده دينا. عايزين نفهم دينا صح. مش نروح واحد يقول لك آآ طلع اه طلع لله واطلع حج
ايه المشكلة؟ ايه القضية؟ ايه القضية يا جماعة؟ هو في تعرض للاتنين عايزين بازن الله سبحانه وتعالى بازن الملك سبحانه وتعالى يعني نحج بقلوبنا هنا. عايزين الف ربعمية تسعة وعشرين هجريا ان شاء الله تبقى في ميزاننا يوم القيامة. ان شاء الله بازن الله
في ميزاننا. احنا مش هنضيع صب يا جماعة. مش مش المؤمن اللي يضيع سواب ده. مش المؤمن اللي يشوف الناس بتغرف كنوز وهو قاعد يبصمص شفايفه قدامهم. لا والله. والله
في الطريق الى الله. والله هنجلد ايدينا ورجلينا عشان تسعى هنا. وتطوف هنا وتعبد ربنا هنا وتتنسك لربنا هنا ما هنسيب طاعة بيعملوها هناك الا وهنعملها هنا. بازن الله سبحانه وتعالى. مش هتضيع الفرصة دي ابدا. هنحج ان شاء الله. الحجة دي لازم كلنا نحجها. الحجة دي لازم تبقى في ميزاننا كلنا
لازم يبقى عندنا الهمة دي. يا امة محمد لازم نرجع للهمة بقى. لازم يبقى ينطبق علينا قول رسول الله صلى الله عليه وسلم. حبسهم العزر ان والله يا رب احنا معزورين يا رب. عملنا كل اللي نقدر عليه هنا وما كانش فيه طريق نروح به هناك. خلاص يا رب ادينا الاجر والسواب بقى يا رب. يبقى زينا زيهم بازن الله سبحانه وتعالى. طيب فيه حاجات
بتقوم مقام الحج قبل ما اسيبكم؟ اه انت ممكن تحج كل يوم تمن حجات. تمن حجات! ايوة يا حبيبي. تمن حجات ده حديس صحيح. خمس حجات تتوضأ في بيتك. وتنزل
صل الفرض في الجامع اول ما تسمع الاذان. تتوضأ وتقول لبيك اللهم لبيك كده بالزبط زي اللي هناك. وتقوم نازل مصلي في الجامع. الوضوء كأنه احرام والصلاة في الجامع كأنك رح
البيت الحرام. دي زي دي كده عند ربنا سبحانه وتعالى تاخد اجر حجة. ده في حديس صحيح عن رسول الله صلى الله عليه وسلم. يبقى خمس حجات. انك اول ما تسمع الاذان وانت اول ما تسمع الاذان
على طول نقوم متوضيين كاننا بنحلم وننطلق الى الجامع وانت تنطلق لاوضة تنطلقي لاوضة نومك. طيب وجلسة الضحى حجة وعمرة. اه طبعا اومال ايه ده فيه اثار وان كانت يعني يعني فيه اثار ان فيه باب في الجنة اسمه باب الضحى. باب الضحى في الجنة. يعني الساعة اللي بعد الفجر دي فيه ناس لو ما استغلتش غيرها في طاعة
ربنا بتدخل الجنة. الساعة دي انت ممكن تدخل بها الجنة بس. بس لو الساعة دي استغلتها. بس في الجنة اسمه يوم الضحى. تخيلوا يا جماعة يبقى ادي حجة تانية جلسة الضحى وبعد كده
الركعتين بتوع الضحى. يبقى ادي سادس حجة. طب والحجة السابعة؟ الحجة السابعة يا حبيب قلبي انك تتوضى في بيتك وتروح تحضر درس علمي في الجامع. اي درس في المغرب للعشاء. اي
بس بعد العشاء اي درس بعد العصر درس علم ضيق درس وعظ كلها دروس علم. اجر حج عند ربنا. حديس صحيح. ايوة صحيح. قال لها طب والحجة التامنة ؟ لما فقراء المدينة
تروح للنبي عليه الصلاة والسلام قالوا له يا رسول الله ذهب اهل الدثور بالاجور. الاغنياء اللي لابسين لبس فخم. خلاص خدوا الاجر ليه؟ يصومون كما نصوم ويصلون كما نصلي ثم معهم فضل اموال. يحجون بها ويعتمرون. ويتصدقون ويجاهدون. بيحجوا ويعتمروا بفلوسهم. ما عناش فلوس يا رسول الله
فقال الا ادلكم على عمل؟ اسمعوا بقى الكلام بقى الخطير بقى الخطير جدا جدا. الا ادلكم على عمل اذا فعلتموه ادركتم من سبقكم. هم راحوا يحجوا يعتبروا بفلوسهم انا ما عييش فلوس اعملوا ده تلحقوهم. ايه يا رسول الله؟ بعد كل صلاة تقول سبحان الله تلاتة وتلاتين. الحمد لله
تلاتة وتلاتين الله اكبر. اربعة وتلاتين بازن الله سبحانه وتعالى. او سبحان الله تلاتة وتلاتين. الحمد لله تلاتة وتلاتين. الله اكبر تلاتة وتلاتين. وتمام البيئة لا اله الا الله وحده لا شريك له له الملك وله الحمد وهو على كل شيء قدير. ختم الصلاة ده هو بحجة تدرك به سواب. الحج ادي تمن فرص
طب انا عايز فرصة بقى مضاعفة حسنات زي البيت الحرام. بصوا بقى انا هديكم الوقتي كنز. كنز ما عدش ينفع يطبق النهاردة ولا بكرة ولا بعده ولا بعده. ليه؟ بيطبق يوم الجمعة بس. يوم
بس. ايه الكنز ده بس تعاهدوني قدام ربنا ان من الجمعة الجاية تطبقوه. انت ممكن تطبقيه خدي اخوك معك او جوزك معك نزليه بقى وانت ممكن تطبقه انت باعتبارك راجل ممكن تنزل من بدري
اسمعوا بقى الحديس الصحيح بتاع رسول الله صلى الله عليه وسلم. من بكر وابتكر بكر وابتكر يعني نزل من بيته في البكور. البكور ده يعني ستة سبعة الصبح يا جماعة. يعني يا دوب
بعد جلسة الضحى. يعني وتدوب الشمس لسة بتطلع كده. في الاول خالص. الله! بكر وابتكر. ده اول شرط. وغسل واغتسل. غسل هدومه. الشراب اللي انت لابسه مغسول. يا لما كان الواحد بيحاول يطبق الموضوع ده كنت من بالليل بطمن ان زوجتي غاسلة الشراب. و غاسلة الهدوم كل الهدوم اللي بلبسها هدوم مغسولة. مغسولة ونضيفة. ما لبسش اي
في حاجة مش مغسولة ونضيفة. اول لبسة خدومك كلها اول لبسة. وغسل واغتسل ومشى ولم يركب. نزلت هتروح تصلي الجمعة! الله! من الساعة سبعة الصبح! رايح اصلي الجمعة! اه. امال انت فكرك ايه ما انا هاقول لك الوقت سواب ان شاء الله. وتاب ومشى ولم يركب
يعني مسلا انت رايح الجماعة الشرعية مسلا اللي بينها وبينكم تلاتة كيلو. هتمشي التلاتة كيلو دول. ومشى ولم يركب وتاخد السكة كلها زكر طبعا. واسودنا من تروح تقعد قدام اول ما توصل الجامع قدام خالص. طب افرض ما لقتش مسجد فاتح. هات السجادة اقعد قدام مسجد. رح انصار سنة. مسجد انصار سنة بيفتحه من الفجر. رح اي مسجد بيفتح من بدري
ومشى ولم يركب. ودنى من الامام قدام خالص. واستمع وانصت لما الخطبة اشتغلت السمع وانصت وفي قبلها وصلى ما شاء الله له ان يصلي. راح هناك يقرا قرآن ويقرا ايه؟ يصلي. يصلي يصلي لغاية ما الامام يطلع على المنبر تقوم مسلم الصلاة
وتقعد تسمعه. قعد يصلي يوم الجمعة ما فيش كراهة اصلا قبل الضهر بتلت ساعة ولا حاجة. وقعد يصلي طول الوقت ده ها ايه يا رسول الله صوابه بقى اللي عمل
كل ده هتصلي هتاخد ايه ؟ كان له بكل خطوة خطاها الى المسجد اجر سنة صيام وقيامها. يعني تخيل والقطو بتاعك للمسجد. طبقت كل ده. من ستة الصبح نزلت. واستحميت. غسل واغتسل تاخد دش
جميل بقى وتغسل شعرك بالشامبو بقى وتروق شبابك بقى وايه وعطر بقى وتراعي نفسك. وبعد كده غسل واغتسل بقى وتلبس الهدوم النضيفة بقى اللي جاية من على الحبل بقى ومكوية
كده وحتى الجزمة تلمعها وتنضفها وبعد كده مشى ولا مركب تاخدها ماشية لغاية المسجد ومعك سجادة الصلاة بتاعتك عشان لو المسجد ما كانش لسه فاتح ولا حاجة وبعد كده ودنا من
وصلى ما شاء الله ان يصلي. تقعد بقى تصلي اربع ركعات بسورة الكهف. تصلي بقى زي ما انت عايز بقى وتقرا قرآن وتزكر ربنا. واستمع وانصت تفضل مركز جدا مع الامام اوعى
لانك صاحي من بدري فكان كان له بكل خطوة خطاها الى المسجد اجر سنة صيامها وقيامها. تخيل بقى ادي ليلة قدر اسبوعية اهي. يوم قدر يبقى عوضنا الحرم ولا لأ الى ان يأذن الله سبحانه وتعالى ويفتح الله على قلوبنا يللي ناويين على شهر العسل مع ربنا بقى في البيت الحرام يا اللي ناويين على المصايب
المصيف الجديد بتاعنا في العمرة ان شاء الله حوش من الوقت يا حبيبي انت انت واخت لان ان شاء الله بازن الله ان شاء الله احتمال في اول ما الحرم يفتح كده نعمل عمرة كبيرة كده ان شاء
لو ربنا رزقنا كده شركات تعمل عمرات مخفضة ونطلع مع بعض البيت الحرام كده وربنا يفتح علينا ان شاء الله في العبادة مع بعض هناك باذن الله سبحانه وتعالى ويبقى جولة ايمانية كده
عالية ان شاء الله. يعني انا بقولها من باب النية لله. من باب ان الواحد بيني وبين ربنا. ربنا قدره ما قدروش بقى ان هو نواهن ربنا وربنا يتقبل ان شاء الله. وبعد كده بازن الله سبحانه وتعالى
ما ننساش المقمية يقوم مقام الحج جلسة الضحى في الوضوء وصلاة الفريضة في الجامع. آآ حضور درس العلم بعد وضوء في بيتك. وازكار بعد الصلاة سبحان الله والحمد لله ولا اله الا الله الله اكبر تلاتة وتلاتين مرة. وفي الاخر لا اله الا الله وحده لا شريك له له الملك وله الحمد وهو على كل شيء قدير. ليلة القدر الاسبوعية بتاعة يوم الجمعة الصبح. حج بقلبك
اسعى بقلبك طوف بقلبك. اقفي على بابه بقلبك. تزلف اليه بقلبك. التعريف بالامصار يوم عرفة كلنا ننزل. نعتكف في الجوامع زي ما ابن عباس وسعيد ابن جبير وكبار السلف والامام احمد ابن حنبل قال لا بأس به. في الشرح الكبير لابن قدامة. ننزل بقى يا جماعة نقلدهم في كل حاجة. التلات
الايام اللي باقيين دول او اليومين والتلات ليالي اللي باقيين دول نقلدهم في كل حاجة. نعيش بقلوبنا مع ربنا. نعيش بقلوبنا نطوف ونسعى ونعمل كل. مش اللي اللي بيطوف حوالين الكعبة بيعملوه. اللي بيطوفوا حوالين البيت المعمور في السما السابعة بيعملوه. نعبد الله في الارض كما تعبده ملائكة السماء. بازن الله سبحانه وتعالى بازن
الملك الجليل ما تنسوش ان ايام التشريق التلاتة اللي هي تاني يوم وتالت يوم ورابع يوم العيد. العلماء قالوا انها تلحق بالفضل ايام العشر. يعني برضو فضلها رهيب زي ايام
صلة رحم وذكر لله وعبادات بازن الله. سبحانه وتعالى. اللهم ارزقنا الحج بعد الحج. اللهم ارزقنا الحج بعد الحج. اللهم افتح ابواب البيت الحرام لنا يا رب. اللهم افتح لنا سبيلنا الى بيتك الحرام يا رب. اللهم كما اخبرتنا عن موسى
عن عبدك موسى انه كان ذاهب الى بيتك الحرام. وله جار بالتلبية. اللهم فارزقنا ان نحج الى بيتك الحرام. ولنا يا رب التلبية. اللهم ارزقنا الطواف حول الكعبة والسعي بين الصفا والمروة. والوقوف بعرفة وعتق رقابنا من النار يا رب
اللهم ارزقنا الحج بعد الحج وارزقنا العمرة بعد العمرة. اللهم انك تعلم انهما حال بيننا وبين الحج. الا الا العذر الا العذر اللهم فاكتب لنا اجرهم. اللهم لا تحرمنا اجرهم. اللهم لا تحرمنا اجرهم. اللهم لا تحرمنا اجرهم. اللهم اعتق
من النار. اللهم اعنا على ذكرك وشكرك وحسن عبادتك. رب اجعلنا لك صوامين لك قوامين. لك ذكارين انك شكارين. استعملنا في طاعتك ليلا ونهارا. استعمل السنتنا في ذكرك ليلا ونهارا. استعمل اعيننا في تلاوة القرآن ليلا
منهارة استعمل جوارحنا في عبادتك والدعوة اليك ليلا ونهارا. اعصم ابصارنا من الرضا للحرام. اعصم اسماعنا من سماع الحرام اعصم السنتنا من النطق بالحرام. اعصم بطوننا من اجل الحرام. اعصمنا من الحرام يا رب. يا رب تب علينا توبة
ترضى بها عنا. تب علينا توبة ترضى بها عنا. تب علينا توبة ترضى بها عنا. برحمتك يا ارحم الراحمين اقول قولي هذا واستغفر الله لي ولكم سبحانك اللهم وبحمدك اشهد ان لا اله الا انت استغفرك واتوب اليك وجزاكم الله خيرا